Document ID: /roh_data/filtered/fineweb-2-filterrobots_roh.jsonl.gz/53222

Cun far in pèr pass a Malans han buns amis observà ina giassa cun in num misterius. Quella va parallelamain cun ina bova che sa numna era Gazienzarüfi. A Vaz sut datti il Cosenzbach, a Gams ina Gasenzenstrasse. Forsa chinsatgi è stà ina giada a Cosenza, la chapitala da la provinza cun il medem num en Calabria, nua chil dies dal pe da la peninsla taliana è? Tut quests nums han las medemas ragischs, els derivan dal num preroman COSANTIA chera il num d'in flum. Ils origins dals flums eran savens lieus da consacraziuns, ils nums cuntegnan fin oz misteris anc betg revelads.